**เอกสารหมายเลข 1**

แบบประเมินคุณสมบัติของบุคคล

**ชื่อ นางสาวเกษมสุข สุขเกษม**

**ตำแหน่ง นักวิชาการสัตวบาลปฏิบัติการ ตำแหน่งเลขที่ 4190**

**กลุ่มส่งเสริมและพัฒนาการปศุสัตว์ สำนักงานปศุสัตว์จังหวัดอุทัยธานี**

**กรมปศุสัตว์ กระทรวงเกษตรและสหกรณ์**

**ขอประเมินเพื่อแต่งตั้งให้ดำรงตำแหน่ง**

**ตำแหน่ง นักวิชาการสัตวบาลชำนาญการ ตำแหน่งเลขที่ 4190**

**กลุ่มส่งเสริมและพัฒนาการปศุสัตว์ สำนักงานปศุสัตว์จังหวัดอุทัยธานี**

**กรมปศุสัตว์ กระทรวงเกษตรและสหกรณ์**

**เอกสารหมายเลข 3**

**ผลงานที่จะขอรับการประเมินเพื่อเลื่อนขึ้นแต่งตั้งให้ดำรงตำแหน่งสูงขึ้น**

**เรื่องที่ 1**

**1. ชื่อผลงาน** การศึกษาทัศนคติของเกษตรกรต่อการอนุรักษ์และพัฒนากระบืออย่างยั่งยืนในจังหวัดอุทัยธานี

**ปีที่ดำเนินการ** 2563-2564

**2. ความสำคัญและที่มาของปัญหาที่ทำการศึกษา**

กระบือเป็นสัตว์เลี้ยงที่มีความสำคัญต่อเกษตรกรรายย่อยในชนบทอยู่ตลอดมา เนื่องจากกระบือ ถือเป็นสัตว์ที่เกษตรกรไทยเลี้ยงเพื่อใช้เป็นแรงงานในการทำนาเพาะปลูกข้าว เช่น การไถนา การคราดนา การนวดข้าว จนเกิดเป็นภูมิปัญญาการเลี้ยงกระบือและวัฒนธรรมเพื่อให้มนุษย์อยู่ร่วมกับธรรมชาติอย่าง เกื้อกูลและใช้ประโยชน์อย่างยั่งยืน (กิตติ, 2553) นอกจากใช้เป็นแรงงานแล้วเมื่อมีความจำเป็นสามารถนำกระบือมาขายเพื่อเป็นรายได้อีกช่องทางหนึ่ง การเลี้ยงกระบือโดยเฉพาะการเลี้ยงเพื่อผลิตลูกกระบือจำหน่ายยังสามารถเป็นรายได้หลักให้เกษตรกรผู้เลี้ยงกระบือ มูลของกระบือยังสามารถทำเป็นปุ๋ยในระบบเกษตรอินทรีย์และนำมาเป็นแหล่งพลังงานในการผลิตก๊าซชีวภาพสำหรับใช้หุงต้มในครัวเรือน (สุชน, 2555) กระบือ (Bubalus bubalis) เป็นสัตว์ที่เลี้ยงง่าย เจริญเติบโตได้ดี สามารถใช้ประโยชน์จากอาหารหยาบที่มีคุณภาพต่ำที่อยู่ในท้องถิ่นได้ดี (Wanapat et al., 2012) พันธุ์กระบือที่นิยมเลี้ยงในประเทศไทย คือ กระบือปลัก (Swamp buffalo) เป็นกระบือที่มีความแข็งแรง มีกีบเท้าใหญ่ เคลื่อนไหวและเจริญเติบโตช้า ไม่ค่อยทนความร้อน จะแสดงอาการทุรนทุรายเมื่อไม่ได้ลงน้ำเป็นเวลานาน ชอบแช่ในโคลนตมเพื่อป้องกันแสงแดดและแมลงรบกวน ปัจจุบันการเปลี่ยนแปลงทั้งด้านเศรษฐกิจและสังคมมีการนำเครื่องจักรกลเข้ามาใช้แรงงานแทนกระบือส่งผลให้กระบือที่ใช้งานในไร่นาลดความจำเป็นลง ประกอบกับความต้องการบริโภคเนื้อกระบือทั้งภายในประเทศและต่างประเทศเพิ่มสูงขึ้น ทำให้ปริมาณกระบือในประเทศไทยมีแนวโน้มลดลงเป็นอย่างมาก (นิกร, 2559)

จังหวัดอุทัยธานี เป็นจังหวัดที่มีชื่อเป็นแหล่งผลิตกระบือที่มีลักษณะดีที่สุดจังหวัดหนึ่งในประเทศไทย ซึ่งกระบือในจังหวัดอุทัยธานีมีเชื้อสายพันธุ์กระบือป่า จึงมีรูปร่างลำตัวสูงใหญ่ ยาว สง่างาม ลำตัวหนาลึกได้สัดส่วนสมดุลกันดี ตั้งแต่หัวจรดหาง ลักษณะกล้ามเนื้อแต่ละส่วนเต็ม สมบูรณ์ มีกล้ามเนื้อมากกว่าไขมัน ที่สำคัญนิสัยเชื่อง ไม่ดุร้าย ตรงตามลักษณะกระบือไทย จากข้อมูลทะเบียนเกษตรกรผู้เลี้ยงกระบือในจังหวัดอุทัยธานี ปี 2562 พบว่า จังหวัดอุทัยธานีมีเกษตรกรผู้เลี้ยงกระบือ จำนวน 1,634 ราย กระบือจำนวน 17,837 ตัว (ศูนย์เทคโนโลยีสารสนเทศและการสื่อสาร กรมปศุสัตว์, 2562) และมีแนวโน้มเพิ่มมากขึ้นในปี 2563 ส่วนใหญ่เป็นการเลี้ยงเพื่อผลิตลูกกระบือจำหน่ายเป็นกระบือเนื้อ และบางส่วนที่เลี้ยงกระบือประเภทสวยงามผลิตเป็นกระบือพ่อแม่พันธุ์จำหน่าย ซึ่งปัจจุบันการเลี้ยงประเภทกระบือสวยงามนี้ได้รับความสนใจจากเกษตรกรรุ่นใหม่เป็นอย่างมาก เนื่องจากราคาขายสูงถึงหลักแสน สร้างรายได้แก่เกษตรกรเป็นอย่างมาก จึงนับว่ากระบือเป็นสัตว์เศรษฐกิจชนิดหนึ่งของไทย แต่เกษตรกรที่เลี้ยงส่วนใหญ่ในพื้นที่ยังเป็นเกษตรกรรายย่อยและมีการเลี้ยงกระบือแบบดั้งเดิม หากได้รับการพัฒนาการจัดการฟาร์มที่ดี โดยเพิ่มองค์ความรู้ด้านระบบการผลิต การเลี้ยง และการจัดการฟาร์ม เช่น การเตรียมพืชอาหารสัตว์ การจัดการด้านสิ่งแวดล้อม การผสมพันธุ์สัตว์/การคัดเลือกและปรับปรุงพันธุ์ และการป้องกันโรค ก็จะสร้างความเชื่อมั่นต่อผู้สนใจ/ผู้บริโภค เพิ่มขีดความสามารถด้านการผลิตและการค้าได้มากขึ้น ซึ่งถือเป็นแนวทางการอนุรักษ์และพัฒนากระบือไทยอย่างยั่งยืน มีการปรับเปลี่ยนวิถีการเลี้ยงกระบือจากการเลี้ยงไล่ทุ่งเป็นการเลี้ยงแบบประณีต ดังนั้น การศึกษานี้จึงมีวัตถุประสงค์ที่จะศึกษาทัศนคติของเกษตรกรต่อการอนุรักษ์และพัฒนากระบือในจังหวัดอุทัยธานี ตลอดจนปัญหา อุปสรรค และข้อเสนอแนะของเกษตรกรเกี่ยวกับการเลี้ยงกระบือ เพื่อให้ได้แนวทางการส่งเสริม และพัฒนารูปแบบการเลี้ยงกระบือให้เหมาะสมกับพื้นที่ ตรงตามความต้องการของเกษตรกร และอนุรักษ์ภูมิปัญญากระบือไทยของจังหวัดอุทัยธานีให้ยั่งยืนต่อไป

**3. วัตถุประสงค์ในการศึกษา**

1) เพื่อศึกษาทัศนคติของเกษตรกรต่อการอนุรักษ์และพัฒนากระบืออย่างยั่งยืนในจังหวัดอุทัยธานีและสภาพปัญหา อุปสรรค และข้อเสนอแนะของเกษตรกรเกี่ยวกับการเลี้ยงกระบือ

2) เพื่อศึกษาสภาพสังคม เศรษฐกิจ และสภาพการผลิตกระบือบางประการของเกษตรกร

**4. ความรู้ทางวิชาการ หรือแนวคิดหรือหลักทฤษฎีที่ใช้ในการดำเนินการ**

**กรอบแนวความคิดในการศึกษาวิจัย**

**ตัวแปรอิสระ**

**(Independent variables)**

**ตัวแปรตาม**

**(Dependent variables)**

**ปัจจัยพื้นฐานส่วนบุคคล**

- เพศ

- อายุ

- ระดับการศึกษา

- จำนวนสมาชิกในครอบครัว

- จำนวนสมาชิกที่เป็นแรงงานที่ใช้เลี้ยงกระบือ

- อาชีพหลักอาชีพรอง

- ประสบการณ์ในการเลี้ยงกระบือ

- วัตถุประสงค์หลักในการเลี้ยงกระบือ

- จำนวนกระบือที่เลี้ยง

- ฯลฯ

**ปัจจัยทางด้านเศรษฐกิจ**

- จำนวนพื้นที่ถือครองทางการเกษตร

- รายได้รวมภาคการเกษตรจากการเลี้ยงกระบือ

- รายจ่ายจากการเลี้ยงกระบือ

- แหล่งเงินทุนที่ใช้ในการเลี้ยงกระบือ

**ปัจจัยทางด้านสังคม**

- ความรู้ของเกษตรกรเกี่ยวกับการเลี้ยงกระบือ

- การติดต่อกับเจ้าหน้าที่

- แหล่งข้อมูลข่าวสารเกี่ยวกับกระบือ

- การสนับสนุนจากหน่วยงานราชการ

- ปัญหาและอุปสรรคในการเลี้ยงกระบือ

**ทัศนคติของเกษตรกรต่อการอนุรักษ์และพัฒนากระบือในจังหวัดอุทัยธานี**

ประกอบด้วย 3 ประเด็น ได้แก่

1. การเลี้ยงและการจัดการกระบือ
2. ผลตอบแทนและความคาดหวังจากการเลี้ยงกระบือ
3. การอนุรักษ์และพัฒนากระบืออย่างยั่งยืน

ผู้วิจัยได้ทำการศึกษาสังเคราะห์แนวคิดและทฤษฎีที่เกี่ยวข้องกับทัศนคติของเกษตรกร โดยการพิจารณาจากสภาพสังคม เศรษฐกิจ และสภาพการผลิตกระบือบางประการของเกษตรกร ส่งผลต่อทัศนคติของเกษตรกรต่อการอนุรักษ์และพัฒนากระบือในจังหวัดอุทัยธานี

**5. วิธีการหรือขั้นตอนการศึกษา**

การศึกษาค้นคว้าครั้งนี้ มีวัตถุประสงค์เพื่อศึกษาทัศนคติของเกษตรกรต่อการอนุรักษ์และพัฒนากระบืออย่างยั่งยืนในจังหวัดอุทัยธานี โดยผู้ศึกษาได้แสดงรายละเอียดเกี่ยวกับระเบียบวิธีการศึกษาค้นคว้า ซึ่งประกอบด้วย จำนวนกลุ่มตัวอย่าง เครื่องมือที่ใช้ในการศึกษา การเก็บข้อมูลรวบรวมข้อมูลและการวิเคราะห์ข้อมูลด้งนี้

**1) ประชากรและกลุ่มตัวอย่าง**

ประชากรที่ทำการศึกษาเป็นเกษตรกรผู้เลี้ยงกระบือในพื้นที่จังหวัดอุทัยธานี จำนวน 1,634 ราย โดยใช้ข้อมูลการสำรวจเกษตรกรผู้เลี้ยงสัตว์ของสำนักงานปศุสัตว์จังหวัดอุทัยธานีประจำปี พ.ศ. 2562

กลุ่มตัวอย่าง การศึกษาครั้งนี้ใช้วิธีหากลุ่มตัวอย่างโดยใช้สูตรของ Yamane (บุญธรรม, 2547)

โดยมีสูตรคำนวณดังนี้

n = N

1 + N(e)2

โดยที่ n = ขนาดของกลุ่มตัวอย่าง

N = ขนาดของประชากร (จำนวน 1,634 ราย)

e = ค่าความคลาดเคลื่อนของการสุ่มตัวอย่าง กำหนดการคลาดเคลื่อนของการสุ่มตัวอย่างเท่ากับร้อยละ 5 หรือ 0.05

แทนค่าตามสูตร

n = 1,634

1+(1,634) 0.0025

n = 321.34

ดังนั้น เมื่อแทนค่าสูตร จะได้จำนวนตัวอย่าง (n) ที่ใช้ในการศึกษา จำนวนไม่น้อยกว่า 321.34 ราย หรือไม่น้อยกว่า 322 ราย

วิธีการสุ่มตัวอย่าง โดยการใช้วิธีการสุ่มแบบหลายขั้นตอน (multi – stage random sampling) เพื่อให้ได้กลุ่มตัวอย่างที่มีคุณสมบัติตรงตามความต้องการสำหรับการศึกษา และเป็นกลุ่มตัวอย่างที่เป็นตัวแทนที่ดีของประชากรทั้งหมด ดังนี้

**ขั้นตอนที่ 1** กำหนดเลือกอำเภอตัวอย่าง ใช้วิธีสุ่มแบบเจาะจงตามวัตถุประสงค์ (purposive sampling) ที่ระดับความเชื่อมั่น 95 เปอร์เซ็นต์ โดยเป็นอำเภอทุกอำเภอในพื้นที่จังหวัดอุทัยธานี จำนวน 8 อำเภอ

**ขั้นตอนที่ 2** กำหนดสัดส่วน ของตัวอย่างแต่ละกลุ่มจากจำนวนตัวอย่างที่ได้กำหนดไว้ 322 ราย โดยการเทียบบัญญัติไตรยางศ์ ให้ได้จำนวนตัวอย่างที่ต้องการศึกษา แสดงดังตารางที่ 1

**ตารางที่ 1** จำนวนตัวอย่างที่น้อยที่สุดของเกษตรกรผู้เลี้ยงโคเนื้อที่จะใช้ในการศึกษาตามสัดส่วนรายอำเภอ

|  |  |  |
| --- | --- | --- |
| อำเภอ | ประชากร (ราย) | ตัวอย่าง (ราย) |
| อำเภอเมืองอุทัยธานี | 173 | 34 |
| อำเภอหนองขาหย่าง | 461 | 91 |
| อำเภอหนองฉาง | 143 | 28 |
| อำเภอทัพทัน | 605 | 119 |
| อำเภอสว่างอารมณ์ | 115 | 23 |
| อำเภอห้วยคต | 9 | 2 |
| อำเภอลานสัก | 93 | 18 |
| อำเภอบ้านไร่ | 35 | 7 |
| รวม | **1,634** | **322** |

**ขั้นตอนที่ 3** ทำการสุ่มตัวอย่างเกษตรกรผู้เลี้ยงกระบือในแต่ละอำเภอ ตามจำนวนตัวอย่างที่ใช้ในการศึกษา โดยใช้วิธีสุ่มตัวอย่างแบบง่าย (simple random sampling)

**2) เครื่องมือที่ใช้ในการศึกษา**

**ชนิดของเครื่องมือ** การศึกษาครั้งนี้ใช้เครื่องมือแบบสัมภาษณ์ (interview schedule) เป็นเครื่องมือในการเก็บรวมรวมข้อมูล เพื่อตอบวัตถุประสงค์ของการศึกษา ให้ได้ข้อมูลถูกต้องครบถ้วน สาเหตุที่ใช้แบบสัมภาษณ์เพราะว่า เกษตรกรผู้เลี้ยงกระบือมีข้อจำกัดและขาดทักษะในด้านการอ่านและเขียนหนังสือ

**การสร้างเครื่องมือ** ศึกษาข้อมูลที่เกี่ยวข้องกับเรื่องและวัตถุประสงค์ของการศึกษา จากเอกสารผลงานการวิจัย ผลงานวิชาการ บทความ ตลอดจนผู้ทรงคุณวุฒิ เพื่อเป็นแนวทางในการกำหนดขอบเขตของการศึกษา และกรอบเนื้อหาของแบบสัมภาษณ์

**การจัดทำแบบสัมภาษณ์และการทดสอบเครื่องมือ (Pre-test)** ในการจัดทำแบบสัมภาษณ์ที่ประกอบด้วยคำถามและคำตอบที่ต้องการ เพื่อตอบวัตถุประสงค์ของการศึกษาอย่างครบถ้วนได้จากการตรวจเอกสารต่างๆ หลังจากนั้น ได้ทำการทดสอบเครื่องมือ เพื่อประเมินความตรงของเนื้อหา โดยนำแบบสัมภาษณ์ที่สร้างขึ้นไปทดสอบกับเกษตรกรผู้เลี้ยงกระบือที่ไม่ใช่กลุ่มตัวอย่างจำนวน 30 ราย นำมาหาค่าความเชื่อถือได้ (reliability) เฉพาะส่วนที่ 2 จากนั้นปรับปรุงแก้ไขคำถามให้มีความชัดเจนและเข้าใจมากขึ้น แล้วจึงนำไปเก็บข้อมูลกับกลุ่มตัวอย่าง

ลักษณะของเครื่องมือ การศึกษาในครั้งนี้ทำการเก็บรวบรวมข้อมูลโดยใช้แบบสัมภาษณ์ (interview schedule) ที่มีลักษณะคำถามซึ่งกำหนดคำตอบไว้ล่วงหน้าให้เลือกตอบ (close ended questions) โดยแบ่งเนื้อหาของการสัมภาษณ์ออกเป็น 3 ส่วน ดังนี้

**ส่วนที่ 1** สภาพพื้นฐานทางด้านสังคม เศรษฐกิจ และสภาพการผลิตกระบือบางประการของเกษตรกร

**ส่วนที่ 2** ทัศนคติของเกษตรกรต่อการอนุรักษ์และพัฒนากระบือ

**ส่วนที่ 3** ปัญหา อุปสรรค และข้อเสนอแนะของเกษตรกรต่อการอนุรักษ์และพัฒนากระบือ

**3) การเก็บข้อมูลและการรวบรวม**

ใช้วิธีการสัมภาษณ์เกษตรกรผู้ให้ข้อมูล โดยมีการชี้แจงการเก็บข้อมูล ให้กับเจ้าหน้าที่ที่สำนักงานปศุสัตว์จังหวัดอุทัยธานี เพื่อให้มีความเข้าใจตรงกัน ซึ่งจะช่วยให้การเก็บข้อมูลถูกต้อง ครบถ้วน และ ตรงตามเวลากำหนด โดยได้ดำเนินการเก็บรวบรวมข้อมูลโดยการสัมภาษณ์ผู้เลี้ยงกระบือ ในเวทีประชุมอบรมชี้แจงให้ความรู้ หรือดำเนินการพร้อมกิจกรรมการสำรวจสัตว์ของสำนักงานปศุสัตว์อำเภอ

**4) การวิเคราะห์และการรายงาน**

ในการศึกษาครั้งนี้ ผู้ศึกษาได้ทำการสำรวจความสมบูรณ์ถูกต้องของข้อมูล ตามแบบสัมภาษณ์ที่ได้แล้วนำมาลงรหัสเชิงปริมาณ โดยการให้ค่าเป็นตัวเลขทำการวิเคราะห์ด้วยโปรแกรมสำเร็จรูป เป็นเครื่องมือช่วยในการวิเคราะห์ข้อมูลประกอบด้วย

(4.1) สถิติเชิงพรรณนา (Descriptive statistics) ใช้วิเคราะห์ข้อมูลลักษณะส่วนบุคคล สภาพพื้นฐานทางด้านสังคม เศรษฐกิจ และสภาพการผลิตกระบือบางประการของเกษตรกร ปัญหาและอุปสรรค ได้แก่

* 1. ค่าความถี่ (Frequency)
  2. ค่าร้อยละ (Percentage)
  3. ค่าเฉลี่ย (Mean)
  4. ค่าสูงสุด (Maximum) และค่าต่ำสุด (Minimum)
  5. ส่วนเบี่ยงเบนมาตรฐาน (Standard deviation)

(4.2) ใช้ค่า Weight mean score ในการวิเคราะห์ทัศนคติของเกษตรกรต่อการอนุรักษ์และพัฒนากระบืออย่างยั่งยืนโดยกำหนดระดับทัศนคติตามมาตรวัดของลิเคิอร์ท (Likert Scale) (บุญธรรม, 2547) โดยแบ่งระดับความคิดเห็นออกเป็น 5 ระดับ และให้คะแนน ดังนี้

เห็นด้วยอย่างยิ่ง กำหนดค่าคะแนนเป็น 5

เห็นด้วย กำหนดค่าคะแนนเป็น 4

ไม่แน่ใจ, ไม่มีความคิดเห็น กำหนดค่าคะแนนเป็น 3

ไม่เห็นด้วย กำหนดค่าคะแนนเป็น 2

ไม่เห็นด้วยอย่างยิ่ง กำหนดค่าคะแนนเป็น 1

การแปลความหมายระดับความคิดเห็นของเกษตรกรแต่ละประเด็นมาเปรียบเทียบกับเกณฑ์ การแปลความหมาย โดยใช้ค่าคะแนนเฉลี่ยน้ำหนักความคิดเห็น (Weight mean score) ในแต่ละประเด็นมาเปรียบเทียบกับเกณฑ์การแปรความหมาย (ประภัสสร และคณะ, 2544) โดยกำหนดดังนี้

ค่าเฉลี่ยระหว่าง 4.21 - 5.00 เห็นด้วยอย่างยิ่ง

ค่าเฉลี่ยระหว่าง 3.41 - 4.20 เห็นด้วย

ค่าเฉลี่ยระหว่าง 2.61 - 3.40 ไม่แน่ใจ, ไม่มีความคิดเห็น

ค่าเฉลี่ยระหว่าง 1.81– 2.60 ไม่เห็นด้วย

ค่าเฉลี่ยระหว่าง 1.00– 1.80 ไม่เห็นด้วยอย่างยิ่ง

เกณฑ์การหาช่วงการแปรความหมายข้อมูลจากค่าเฉลี่ย โดยใช้สูตรการหาช่วงการแปรความหมายหรืออันตรภาคชั้น ดังนี้

อันตรภาคชั้น = คะแนนสูงสุด – คะแนนต่ำสุด

ระดับชั้น

= 5 – 1

5

= 0.8

**6. ผู้ร่วมดำเนินการ (ถ้ามี)**

1) นางสาวเกษมสุข สุขเกษม สัดส่วนผลงาน 70 %

2) นางทิวาวรรณ อารีพงษ์ สัดส่วนผลงาน 30 %

**7. ระบุรายละเอียดเฉพาะงานในส่วนที่ผู้ขอรับการประเมินเป็นผู้ปฏิบัติ**

1) การวางแผน 15 %

2) เก็บรวบรวมข้อมูล 10 %

3) วิเคราะห์ข้อมูล 30 %

4) สรุปและรายงาน 15 %

**8. ประโยชน์ที่คาดว่าจะได้รับ (กรณีเป็นผลงานที่อยู่ระหว่างศึกษา)**

(1) ทำให้ทราบข้อมูลพื้นฐาน สภาพสังคม เศรษฐกิจ ปัญหา อุปสรรค และทัศนคติของเกษตรกรต่อการอนุรักษ์และพัฒนากระบือกระบือของเกษตรกรในจังหวัดอุทัยธานี

(2) สามารถนำข้อมูลพื้นฐาน สภาพสังคม เศรษฐกิจ ปัญหา อุปสรรค และทัศนคติของเกษตรกรต่อการอนุรักษ์และพัฒนากระบือกระบือของเกษตรกร มาปรับปรุงการส่งเสริมผลิตกระบือให้สอดคล้องกับความต้องการของเกษตรกรในจังหวัดอุทัยธานี

(3) เกษตรกรผู้เลี้ยงกระบือสามารถผลิตกระบือได้ตรงตามความต้องการของผู้บริโภค เพิ่มมูลค่าแก่กระบือและเพิ่มรายได้ให้แก่เกษตรกร อันจะนำไปสูการมีคุณภาพชีวิตที่ดีขึ้น และเพื่อให้กระบืออยู่คู่สังคมไทย

**9.ระบุผลสำเร็จของงาน หรือผลการศึกษา (กรณีที่เป็นผลงานที่ดำเนินการเสร็จแล้ว)**

ไม่มี เนื่องจากอยู่ในระหว่างดำเนินการ

**10. ความยุ่งยากในการดำเนินการ/ปัญหา/อุปสรรค**

1. ผู้วิจัยต้องใช้เวลาในการทบทวนเอกสารที่เกี่ยวข้อง เพื่อใช้ในการอภิปรายผลของการศึกษา และต้องมีความเข้าใจในด้านเศรษฐกิจและสังคมของเกษตรกรเป้าหมาย จึงจะสามารถที่จะนำผลการศึกษามาอภิปรายได้อย่างถูกต้อง

2. ผู้วิจัยต้องมีความรู้และความสามารถในการเก็บรวบรวมข้อมูล ลงข้อมูล ตลอดจนการใช้โปรแกรมคอมพิวเตอร์ในการวิเคราะห์และการแปรผลข้อมูลด้วยสถิติขั้นสูง เพื่อวิเคราะห์ข้อมูลให้ถูกต้อง แม่นยำ และความน่าเชื่อถือสูง เพื่อนำไปสรุปแล้วนำไปอภิปรายผลการศึกษา

3. การดำเนินการจัดเก็บข้อมูลจากเกษตรกร ต้องมีการนัดหมายเกษตรกร โดยขอความร่วมมือจาก ปศุสัตว์อำเภอ พร้อมชี้แจงแบบสัมภาษณ์ ตลอดจนนัดหมายเกษตรกร กลุ่มตัวอย่างในการลงพื้นที่สัมภาษณ์ ซึ่งจำเป็นต้องใช้เทคนิคในการสื่อสารและการประสานงานขั้นสูงกับกลุ่มเป้าหมายและผู้รับประสานงาน เพื่อให้การเก็บข้อมูลเป็นไปอย่างถูกต้องและครบถ้วน

4. การเก็บข้อมูลจากเกษตรกรใช้วิธีการสัมภาษณ์และการพูดคุยสนทนาเพื่อให้เกษตรกรแสดง ความคิดเห็น โดยต้องใช้ความตั้งใจและอดทน เพื่อความสมบูรณ์ในการทำวิจัยครั้งนี้

**11. การนำไปใช้ประโยชน์ หรือคาดว่าจะนำไปใช้ประโยชน์**

1. กระตุ้นให้เกษตรกรและเยาวชนรุ่นใหม่ โดยการประชาสัมพันธ์ เสริมสร้างทัศนคติ เพื่อให้ตระหนักถึงประโยชน์และคุณค่าของการเลี้ยงกระบือเพื่อเป็นการอนุรักษ์และพัฒนาสายพันธุ์กระบือ

2. สามารถนำข้อมูลพื้นฐาน สภาพสังคม เศรษฐกิจ ปัญหา อุปสรรค และทัศนคติของเกษตรกรต่อ การอนุรักษ์และพัฒนากระบือกระบือของเกษตรกร มาปรับปรุงการส่งเสริมผลิตกระบือให้สอดคล้องกับ ความเหมาะสมกับพื้นที่และตรงตามความต้องการของเกษตรกร

3. ส่งเสริมให้มีการปรับเปลี่ยนวิถีการเลี้ยงกระบือจากการเลี้ยงไล่ทุ่งเป็นการเลี้ยงแบบประณีต เพิ่มมูลค่าแก่กระบือและเพิ่มรายได้ให้แก่เกษตรกร อันจะนำไปสูการมีคุณภาพชีวิตที่ดีขึ้น

ขอรับรองว่าผลงานดังกล่าวข้างต้นเป็นความจริงทุกประการ

ลงชื่อ .…………………………………..……

(นางสาวเกษมสุข สุขเกษม)

ผู้เสนอผลงาน

…….../…ตุลาคม…/…2563…

**ขอรับรองว่าสัดส่วนหรือลักษณะงานในการดำเนินการของผู้เสนอข้างต้นถูกต้องตรงกับความจริง ทุกประการ**

ลงชื่อ ...................................................... ลงชื่อ .....................................................

(นางทิวาวรรณ อารีพงษ์) (……………………….……………)

ตำแหน่ง นักวิชาการสัตวบาลปฏิบัติการ ตำแหน่ง ……………………………………………

ผู้ร่วมดำเนินการ ผู้ร่วมดำเนินการ

…….../…ตุลาคม…/…2563… …….../…ตุลาคม…/…2563…

**ได้ตรวจสอบแล้วขอรับรองว่าผลงานดังกล่าวข้างต้นถูกต้องตรงกับความเป็นจริงทุกประการ**

ลงชื่อ........................................................ ลงชื่อ......................................................

(นางรุจิรา ศรีจันทร์) (นายอภิชัย โพธิ์เจริญ)

ตำแหน่ง หัวหน้ากลุ่มส่งเสริมและพัฒนาการปศุสัตว์ ตำแหน่ง สัตวแพทย์อาวุโส รักษาราชการแทน

ปศุสัตว์จังหวัดอุทัยธานี

…….../…ตุลาคม…/…2563…. …….../…ตุลาคม…/…2563….

**หมายเหตุ**

1. กรุณาให้ผู้ร่วมดำเนินการ และผู้บังคับบัญชา ลงลายมือชื่อรับรองให้ครบทุกคน **ด้วยลายมือจริง**

2. หากผลงานมีลักษณะเฉพาะ เช่นแผ่นพับ หนังสือ แถบบันทึกเสียง ฯลฯ ผู้เสนอผลงานอาจส่งผลงานจริงประกอบการพิจารณาของคณะกรรมการก็ได้

**เอกสารหมายเลข 3**

**ผลงานที่จะขอรับการประเมินเพื่อเลื่อนขึ้นแต่งตั้งให้ดำรงตำแหน่งสูงขึ้น**

**เรื่องที่ 2**

**1. ชื่อผลงาน** การศึกษาความพึงพอใจของเกษตรกรที่ได้รับสัตว์ปีก ภายใต้โครงการส่งเสริมเกษตรทฤษฎีใหม่ อำเภอสว่างอารมณ์ จังหวัดอุทัยธานี

**ปีที่ดำเนินการ** 2563-2564

**2. ความสำคัญและที่มาของปัญหาที่ทำการศึกษา**

พระบาทสมเด็จพระปรมินทรมหาภูมิพลอดุลยเดช ทรงพระราชทาน “ปรัชญาของเศรษฐกิจพอเพียง” เพื่อเป็นแนวทางในการดำเนินชีวิต อยู่ด้วยความมั่นคงและยั่งยืน ทรงคิดค้น “เกษตรทฤษฎีใหม่” เพื่อแก้ไขปัญหาเกษตรกรรมที่ไม่ได้ผลในเขตแห้งแล้งขาดแคลนน้ำในการเกษตร โดยเฉพาะการประกอบอาชีพทางการเกษตร โดยอาศัยน้ำฝนเป็นหลัก ซึ่งมีความเสี่ยงสูงในการขาดแคลนน้ำ กรณีฝนทิ้งช่วงและปริมาณน้ำฝน ไม่เพียงพอในการเพาะปลูก

กระทรวงเกษตรและสหกรณ์ ได้จัดทำโครงการเกษตรทฤษฎีใหม่ (5 ประสาน สืบสานเกษตร ทฤษฎีใหม่ ถวายในหลวง) ขึ้น เพื่อให้สอดคล้องกับยุทธศาสตร์การพัฒนา ยุทธศาสตร์ที่ 4 การเติบโตที่เป็นมิตรกับสิ่งแวดล้อมเพื่อการพัฒนาอย่างยั่งยืนของรัฐบาล ข้อ 3.4.2 สนับสนุนการผลิตภาคการเกษตรไปสู่เกษตรกรรมที่ยั่งยืน โดยสนับสนุนการปรับเปลี่ยนกระบวนการผลิตจากพืชเชิงเดี่ยวไปสู่เกษตรกรยั่งยืน อาทิ เกษตรธรรมชาติ เกษตรผสมผสาน เกษตรอินทรีย์ วนเกษตร และเกษตรทฤษฎีใหม่ โดยกระทรวงเกษตรและสหกรณ์ ได้รับมอบหมายให้ขับเคลื่อนยุทธศาสตร์ดังกล่าว ภายใต้แผนบูรณาการ การพัฒนาศักยภาพการผลิตภาคเกษตร โดยจัดทำโครงการเกษตรทฤษฎีใหม่ให้เกษตรกรที่สมัครใจเข้าร่วมโครงการน้อมนำแนวทางเกษตรทฤษฎีใหม่ไปปฏิบัติในพื้นที่ของตนเองอย่างสอดคล้องตามภูมิสังคม เพื่อบรรลุวัตถุประสงค์ 2 ประการ คือ ประการแรกพัฒนาคุณภาพชีวิตของเกษตรกรโดยการลดรายจ่าย เพิ่มรายได้ ลดการพึ่งพาปัจจัยการผลิตภายนอก สร้างความยั่งยืนในการทำการเกษตร ประการที่สองส่งเสริมการผลิตและการบริโภคที่เป็นมิตรกับสิ่งแวดล้อม โดยเน้นการบริหารจัดการทรัพยากรอย่างมีประสิทธิภาพและยั่งยืน (กองงานพระราชดำริและกิจกรรมพิเศษ กรมปศุสัตว์, 2562)

กรมปศุสัตว์ได้ดำเนินงานโครงการส่งเสริมเกษตรทฤษฎีใหม่ ตั้งแต่ปีงบประมาณ พ.ศ. 2560 จนถึงปัจจุบัน ในปีงบประมาณ พ.ศ. 2560-2562 มีเป้าหมายคัดเลือกเกษตรกรเข้าร่วมโครงการปีละ 70,000 ราย รวมจำนวนทั้งสิ้น 210,000 ราย ในปีงบประมาณ พ.ศ. 2562 อำเภอสว่างอารมณ์ จังหวัดอุทัยธานี มีเกษตรกรที่เข้าร่วมโครงการส่งเสริมเกษตรทฤษฎีใหม่ จำนวน 54 ราย สำหรับเกษตรกรที่เข้าร่วมโครงการฯ จะได้รับ การถ่ายทอดความรู้ด้านการเลี้ยงสัตว์ การป้องกันโรค GFM และการจัดการฟาร์มจากบุคลากรของสำนักงานปศุสัตว์จังหวัด และได้รับการสนับสนุนสัตว์ปีก อาหารสัตว์ และเวชภัณฑ์สำหรับสัตว์ปีก ดังนั้น การศึกษาความพึงพอใจของเกษตรกรที่ได้รับสัตว์ปีก ภายใต้โครงการส่งเสริมเกษตรทฤษฎีใหม่ อำเภอสว่างอารมณ์ จังหวัดอุทัยธานี ตลอดจนศึกษาถึงปัญหา อุปสรรค และข้อเสนอแนะเกี่ยวกับการเลี้ยงสัตว์ปีกของโครงการฯ จะทำให้ได้ข้อมูลสำหรับใช้เป็นแนวทางในการส่งเสริมการเลี้ยงสัตว์ปีกให้มีประสิทธิภาพเพิ่มมากขึ้น และเพื่อเป็นแนวทางในการส่งเสริมการเลี้ยงสัตว์ปีกในพื้นที่จังหวัดอื่น

**3. วัตถุประสงค์ในการศึกษา**

1) เพื่อศึกษาข้อมูลพื้นฐานทางเศรษฐกิจ สังคม และการเลี้ยงสัตว์ปีกของเกษตรกรที่ได้รับสัตว์ปีก ภายใต้โครงการส่งเสริมเกษตรทฤษฎีใหม่ อำเภอสว่างอารมณ์ จังหวัดอุทัยธานี

2) เพื่อศึกษาความพึงพอใจของเกษตรกรที่ได้รับสัตว์ปีก ภายใต้โครงการส่งเสริมเกษตรทฤษฎีใหม่ อำเภอสว่างอารมณ์ จังหวัดอุทัยธานี

**4. ความรู้ทางวิชาการ หรือแนวคิดหรือหลักทฤษฎีที่ใช้ในการดำเนินงาน**

**กรอบแนวคิดการศึกษา**

**ตัวแปรต้น ตัวแปรตาม**

**(Independent variables)** **(Dependent variables)**

**ข้อมูลพื้นฐานทางเศรษฐกิจ สังคม และการเลี้ยงสัตว์ปีกของเกษตรกร**

1. ข้อมูลส่วนตัว
2. การถือครองที่ดินและการใช้ประโยชน์จากที่ดิน
3. รายได้ของครัวเรือน
4. การรวมกลุ่ม
5. การจัดการอาหารสัตว์
6. จำนวนสัตว์ปีก
7. จำนวนผลผลิตและการใช้ประโยชน์

**ความพึงพอใจของเกษตรกรที่ได้รับสัตว์ปีก ภายใต้โครงการส่งเสริมเกษตรทฤษฎีใหม่**

1. ด้านการได้รับปัจจัยการผลิต
2. ด้านการให้บริการของเจ้าหน้าที่
3. ด้านผลสัมฤทธิ์ของโครงการ

ผู้วิจัยได้ทำการศึกษาสังเคราะห์แนวคิดและทฤษฎีที่เกี่ยวข้องกับความพึงพอใจของเกษตรกร โดยการพิจารณาจากข้อมูลพื้นฐานทางเศรษฐกิจ สังคม และการเลี้ยงสัตว์ปีกของเกษตรกร ส่งผลต่อความพึงพอใจของเกษตรกรที่ได้รับสัตว์ปีก ภายใต้โครงการส่งเสริมเกษตรทฤษฎีใหม่ อำเภอสว่างอารมณ์ จังหวัดอุทัยธานี

**5. วิธีการ หรือขั้นตอนการศึกษา**

**1) ประชากรและกลุ่มตัวอย่าง**

ประชากรที่ใช้ในการศึกษา ได้แก่ เกษตรกรทั้งหมดที่ได้รับสัตว์ปีก ภายใต้โครงการเกษตรทฤษฎีใหม่ ปีงบประมาณ พ.ศ. 2562 ในพื้นที่อำเภอสว่างอารมณ์ จำนวนทั้งสิ้น 54 ราย โดยไม่มีการสุ่มตัวอย่าง

**2) เครื่องมือที่ใช้ในการศึกษา**

เครื่องมือที่ใช้ในการรวบรวมข้อมูลเป็นแบบสัมภาษณ์ที่ผู้วิจัยสร้างและพัฒนาขึ้น โดยอ้างอิงมาจากแบบประเมินโครงการเกษตรทฤษฎีใหม่ (ด้านปศุสัตว์) ปีงบประมาณ 2561 ของกองงานพระราชดำริและกิจกรรมพิเศษ กรมปศุสัตว์ จากนั้นได้ศึกษาและเก็บรวบรวมข้อมูลจากเอกสารและผลงานวิจัยที่เกี่ยวข้อง แล้วนำมาสร้างเป็นกรอบแนวคิดและแบบสอบถาม พร้อมทั้งนำไปปรึกษาผู้เชี่ยวชาญเพื่อตรวจสอบเนื้อหาว่าถูกต้องและครอบคลุมตรงตามกรอบแนวคิดและสมมติฐานที่ต้องการวัด หลังจากนั้นได้นำแบบสอบถามไปทดสอบกับเกษตรกรที่ไม่ใช่ประชากรในการศึกษา ในพื้นที่จังหวัดใกล้เคียง จำนวน 30 คน เพื่อตรวจสอบ ความตรง (Validity) ในเรื่องของความสมบูรณ์ของแบบสัมภาษณ์และตรวจสอบคำถามที่เกษตรกรสามารถให้คำตอบได้ เสร็จแล้วทำการปรับปรุงแก้ไขเพิ่มเติมในส่วนที่ยังไม่สมบูรณ์ ทำการตรวจสอบเนื้อหาและโครงสร้างให้มีความสมบูรณ์และมีความน่าเชื่อถือมากยิ่งขึ้น จากนั้นนำไปสัมภาษณ์กับเกษตรกรที่เข้าร่วมโครงการส่งเสริมเกษตรทฤษฎีใหม่ อำเภอสว่างอารมณ์ จังหวัดอุทัยธานี ต่อไป แบบสัมภาษณ์ประกอบด้วย คำถามปลายปิด (close – ended question) และคำถามปลายเปิด (open – ended questions) โดยแบ่งออกเป็น 3 ตอน ดังนี้

**ตอนที่ 1** ข้อมูลพื้นฐานทางเศรษฐกิจ สังคม และการเลี้ยงสัตว์ปีกของเกษตรกร

**ตอนที่ 2** ความพึงพอใจของเกษตรกรที่ได้รับสัตว์ปีก ภายใต้โครงการส่งเสริมเกษตรทฤษฎีใหม่

**ตอนที่ 3** ปัญหา อุปสรรค และข้อเสนอแนะในการเลี้ยงสัตว์ปีกของเกษตรกร ภายใต้โครงการส่งเสริมเกษตรทฤษฎีใหม่

**3) การวิเคราะห์ข้อมูล**

นำข้อมูลที่ได้มาจัดหมวดหมู่ เพื่อประมวลผลด้วยโปรแกรมคอมพิวเตอร์สำเร็จรูปและวิเคราะห์ข้อมูลทางสถิติ ประกอบด้วย

**ตอนที่ 1** ข้อมูลพื้นฐานทางเศรษฐกิจ สังคม และข้อมูลการเลี้ยงสัตว์ปีกของเกษตรกร วิเคราะห์โดยใช้สถิติ คือ ค่าร้อยละ (Percentage) ค่าเฉลี่ย (Arithmetic mean) ค่าความถี่ (Frequency) ค่าสูงสุด (Maximum) และ ค่าต่ำสุด (Minimum)

**ตอนที่ 2** ข้อมูลความพึงพอใจของเกษตรกรที่ได้รับสัตว์ปีก ภายใต้โครงการส่งเสริมเกษตรทฤษฎีใหม่วิเคราะห์โดยใช้สถิติ คือ ค่าเฉลี่ย (Arithmetic mean) ค่าเบี่ยงเบนมาตรฐาน (Standard deviation) และค่าเฉลี่ยน้ำหนัก (Weight mean score) และให้คะแนนความพึงพอใจ แบ่งออกเป็น 5 ระดับ ซึ่งเป็นเกณฑ์ตามมาตรฐานของ Sunila (1984) อ้างโดยวีระพรและวัชรินทร์ (2554) ดังนี้

ความพึงพอใจมากที่สุด ให้คะแนนเท่ากับ 5 คะแนน

ความพึงพอใจมาก ให้คะแนนเท่ากับ 4 คะแนน

ความพึงพอใจปานกลาง ให้คะแนนเท่ากับ 3 คะแนน

ความพึงพอใจน้อย ให้คะแนนเท่ากับ 2 คะแนน

ความพึงพอใจน้อยที่สุด ให้คะแนนเท่ากับ 1 คะแนน

จากนั้น ใช้วิธีการคำนวณหาน้ำหนักค่าเฉลี่ย โดยใช้สูตร ดังนี้

อันตรภาคชั้น = พิสัย

จำนวนชั้น

= คะแนนสูงสุด – คะแนนต่ำสุด

จำนวนชั้น

= 5 – 1 = 0.8

5

การแปลความหมายของระดับความพึงพอใจ ใช้วิธีการนำค่าเฉลี่ยระดับความพึงพอใจในแต่ละประเด็นมาเปรียบเทียบกับเกณฑ์ ดังนี้

ความพึงพอใจมากที่สุด ค่าคะแนนเฉลี่ย 4.21 – 5.00 คะแนน

ความพึงพอใจมาก ค่าคะแนนเฉลี่ย 3.41 – 4.20 คะแนน

ความพึงพอใจปานกลาง ค่าคะแนนเฉลี่ย 2.61 – 3.40 คะแนน

ความพึงพอใจน้อย ค่าคะแนนเฉลี่ย 1.81 – 2.60 คะแนน

ความพึงพอใจน้อยที่สุด ค่าคะแนนเฉลี่ย 1.00 – 1.80 คะแนน

**ตอนที่ 3** ข้อมูลปัญหา อุปสรรค และข้อเสนอแนะในการเลี้ยงสัตว์ปีกของเกษตรกร ภายใต้โครงการส่งเสริมเกษตรทฤษฎีใหม่ วิเคราะห์โดยใช้สถิติ คือ ค่าเฉลี่ย (Arithmetic mean) ค่าเบี่ยงเบนมาตรฐาน (Standard deviation) และค่าเฉลี่ยน้ำหนัก (Weight mean score) และให้คะแนนระดับปัญหาและอุปสรรคของเกษตรกร ออกเป็น 3 ระดับ (ฉลองชัย, 2555) ดังนี้

ปัญหาและอุปสรรคมาก ให้คะแนนเท่ากับ 3 คะแนน

ปัญหาและอุปสรรคปานกลาง ให้คะแนนเท่ากับ 2 คะแนน

ปัญหาและอุปสรรคน้อย ให้คะแนนเท่ากับ 1 คะแนน

จากนั้น ใช้วิธีการคำนวณหาน้ำหนักค่าเฉลี่ย โดยใช้สูตร ดังนี้

อันตรภาคชั้น = พิสัย

จำนวนชั้น

= คะแนนสูงสุด – คะแนนต่ำสุด

จำนวนชั้น

= 3 – 1 = 0.66

3

การแปลความหมายของระดับปัญหาและอุปสรรค ใช้วิธีการนำค่าเฉลี่ยระดับของปัญหาและอุปสรรคในแต่ละประเด็นมาเปรียบเทียบกับเกณฑ์ ดังนี้

ปัญหาและอุปสรรคมาก ค่าคะแนนเฉลี่ย 2.34 – 3.00 คะแนน

ปัญหาและอุปสรรคปานกลาง ค่าคะแนนเฉลี่ย 1.67 – 2.33 คะแนน

ปัญหาและอุปสรรคน้อย ค่าคะแนนเฉลี่ย 1.00 – 1.66 คะแนน

**6. ผู้ร่วมดำเนินการ (ถ้ามี)**

1) นางทิวาวรรณ อารีพงษ์ สัดส่วนผลงาน 70 %

2) นางสาวเกษมสุข สุขเกษม สัดส่วนผลงาน 30 %

**7. ระบุรายละเอียดเฉพาะงานในส่วนที่ผู้ขอรับการประเมินเป็นผู้ปฏิบัติ**

1) การวางแผน 10 %

2) เก็บรวบรวมข้อมูล 10 %

3) วิเคราะห์ข้อมูล 10 %

**8. ประโยชน์ที่คาดว่าจะได้รับ (กรณีเป็นผลงานที่อยู่ระหว่างศึกษา)**

1) ทำให้ทราบข้อมูลพื้นฐานทางเศรษฐกิจ สังคม และการเลี้ยงสัตว์ปีกของเกษตรกร ความพึงพอใจของเกษตรกรที่ได้รับสัตว์ปีก ปัญหา อุปสรรค และข้อเสนอแนะในการเลี้ยงสัตว์ปีก ของเกษตรกร ภายใต้โครงการส่งเสริมเกษตรทฤษฎีใหม่ อำเภอสว่างอารมณ์ จังหวัดอุทัยธานี

2) สามารถนำข้อมูลพื้นฐานทางเศรษฐกิจ สังคม และการเลี้ยงสัตว์ปีกของเกษตรกร ความพึงพอใจของเกษตรกรที่ได้รับสัตว์ปีก ปัญหา อุปสรรค และข้อเสนอแนะในการเลี้ยงสัตว์ปีก ของเกษตรกร ภายใต้โครงการส่งเสริมเกษตรทฤษฎีใหม่ อำเภอสว่างอารมณ์ จังหวัดอุทัยธานี มาใช้เป็นแนวทางในการส่งเสริมการเลี้ยงสัตว์ปีกให้มีประสิทธิภาพเพิ่มมากขึ้น และเพื่อเป็นแนวทางในการส่งเสริมการเลี้ยงสัตว์ปีกในพื้นที่จังหวัดอื่น

3) เกษตรกรสามารถลดรายจ่าย เพิ่มรายได้ และสามารถพึ่งพาตนเองได้อย่างยั่งยืน

**9. ระบุผลสำเร็จของงาน หรือผลการศึกษา (กรณีที่เป็นผลงานที่ดำเนินการเสร็จแล้ว)**

ไม่มี เนื่องจากอยู่ในระหว่างดำเนินการ

**10. ความยุ่งยากในการดำเนินการ/ปัญหา/อุปสรรค**

1) ผู้วิจัยต้องใช้เวลาในการทบทวนเอกสารที่เกี่ยวข้อง เพื่อใช้ในการอภิปรายผลของการศึกษา และต้องมีความเข้าใจในด้านเศรษฐกิจและสังคมของเกษตรกรเป้าหมาย จึงจะสามารถที่จะนำผลการศึกษามาอภิปรายได้อย่างถูกต้อง

2) ผู้วิจัยต้องมีความรู้และความสามารถในการเก็บรวบรวมข้อมูล ลงข้อมูล ตลอดจนการใช้โปรแกรมคอมพิวเตอร์ในการวิเคราะห์และการแปรผลข้อมูลด้วยสถิติขั้นสูง เพื่อวิเคราะห์ข้อมูลให้ถูกต้อง แม่นยำ และความน่าเชื่อถือสูง เพื่อนำไปสรุปแล้วนำไปอภิปรายผลการศึกษา

3) การดำเนินการจัดเก็บข้อมูลจากเกษตรกร ต้องมีการนัดหมายเกษตรกร โดยขอความร่วมมือจาก ปศุสัตว์อำเภอ พร้อมชี้แจงแบบสัมภาษณ์ ตลอดจนนัดหมายเกษตรกร กลุ่มตัวอย่างในการลงพื้นที่สัมภาษณ์ ซึ่งจำเป็นต้องใช้เทคนิคในการสื่อสารและการประสานงานขั้นสูงกับกลุ่มเป้าหมายและผู้รับประสานงาน เพื่อให้การเก็บข้อมูลเป็นไปอย่างถูกต้องและครบถ้วน

4) การเก็บข้อมูลจากเกษตรกรใช้วิธีการสัมภาษณ์และการพูดคุยสนทนาเพื่อให้เกษตรกรแสดง ความคิดเห็น โดยต้องใช้ความตั้งใจและอดทน เพื่อความสมบูรณ์ในการทำวิจัยครั้งนี้

**11. การนำไปใช้ประโยชน์ หรือคาดว่าจะนำไปใช้ประโยชน์**

1) สามารถนำข้อมูลพื้นฐานทางเศรษฐกิจ สังคม การเลี้ยงสัตว์ปีกของเกษตรกร และความพึงพอใจของเกษตรกรที่ได้รับสัตว์ปีก ภายใต้โครงการส่งเสริมเกษตรทฤษฎีใหม่ อำเภอสว่างอารมณ์ จังหวัดอุทัยธานี มาปรับใช้เป็นแนวทางในการส่งเสริมการเลี้ยงสัตว์ปีกในพื้นที่จังหวัดอุทัยธานีและพื้นที่จังหวัดอื่น ให้มีประสิทธิภาพมากยิ่งขึ้น

2) ส่งเสริมให้เกษตรกรเลี้ยงสัตว์ปีกอย่างยั่งยืน ตามหลักของปรัชญาเศรษฐกิจพอเพียง สามารถ ลดรายจ่าย เพิ่มรายได้ และสามารถพึ่งพาตนเองได้อย่างยั่งยืน

ขอรับรองว่าผลงานดังกล่าวข้างต้นเป็นความจริงทุกประการ

ลงชื่อ .…………………………………..……

(นางเกษมสุข สุขเกษม)

ผู้เสนอผลงาน

……….../…ตุลาคม…/…2563…

**ขอรับรองว่าสัดส่วนหรือลักษณะงานในการดำเนินการของผู้เสนอข้างต้นถูกต้องตรงกับความจริง ทุกประการ**

ลงชื่อ ...................................................... ลงชื่อ .....................................................

(นางทิวาวรรณ อารีพงษ์) (……………………….……………)

ตำแหน่ง นักวิชาการสัตวบาลปฏิบัติการ ตำแหน่ง ……………………………………………

ผู้ร่วมดำเนินการ ผู้ร่วมดำเนินการ

…….../…ตุลาคม…/…2563… …….../…ตุลาคม…/…2563…

**ได้ตรวจสอบแล้วขอรับรองว่าผลงานดังกล่าวข้างต้นถูกต้องตรงกับความเป็นจริงทุกประการ**

ลงชื่อ........................................................ ลงชื่อ......................................................

(นางรุจิรา ศรีจันทร์) (นายอภิชัย โพธิ์เจริญ)

ตำแหน่ง หัวหน้ากลุ่มส่งเสริมและพัฒนาการปศุสัตว์ ตำแหน่ง สัตวแพทย์อาวุโส รักษาราชการแทน

ปศุสัตว์จังหวัดอุทัยธานี

…….../…ตุลาคม…/…2563…. …….../…ตุลาคม…/…2563….

**หมายเหตุ**

1. กรุณาให้ผู้ร่วมดำเนินการ และผู้บังคับบัญชา ลงลายมือชื่อรับรองให้ครบทุกคน **ด้วยลายมือจริง**

2. หากผลงานมีลักษณะเฉพาะ เช่นแผ่นพับ หนังสือ แถบบันทึกเสียง ฯลฯ ผู้เสนอผลงานอาจส่งผลงานจริงประกอบการพิจารณาของคณะกรรมการก็ได้

**เอกสารหมายเลข 4**

### **ข้อเสนอแนวคิด/วิธีการ เพื่อพัฒนางานหรือปรับปรุงให้มีประสิทธิภาพมากขึ้น**

**ชื่อ** **นางสาวเกษมสุข สุขเกษม**

เพื่อประกอบการแต่งตั้งให้ดำรงตำแหน่ง **นักวิชาการสัตวบาลชำนาญการ** ตำแหน่งเลขที่ **4190**

กลุ่มส่งเสริมและพัฒนาการปศุสัตว์ สำนักงานปศุสัตว์จังหวัดอุทัยธานี กรมปศุสัตว์ กระทรวงเกษตรและสหกรณ์

**เรื่อง** การศึกษาความพร้อมของเกษตรกรผู้เลี้ยงกระบือแปลงใหญ่ในจังหวัดอุทัยธานี สำหรับการยกระดับการเลี้ยงกระบือแบบประณีตสู่ฟาร์มมาตรฐาน

**หลักการและเหตุผล**

จังหวัดอุทัยธานีมีเกษตรกรผู้เลี้ยงกระบือ จำนวน 1,634 ราย กระบือ จำนวน 17,837 ตัว (กรมปศุสัตว์, 2562) และมีแนวโน้มเพิ่มมากขึ้นในปี 2563 ส่วนใหญ่เป็นการเลี้ยงเพื่อผลิตลูกกระบือจำหน่ายเป็นกระบือเนื้อ และบางส่วนที่เลี้ยงกระบือประเภทสวยงามผลิตเป็นกระบือพ่อแม่พันธุ์จำหน่าย ซึ่งปัจจุบันการเลี้ยงประเภทกระบือสวยงามนี้ได้รับความสนใจและสร้างรายได้แก่เกษตรกรเป็นอย่างมาก จึงนับว่ากระบือเป็นสัตว์เศรษฐกิจชนิดหนึ่งของไทย แต่เกษตรกรที่เลี้ยงส่วนใหญ่จะเป็นเกษตรกรรายย่อย ยังขาดความรู้และไม่ให้ความสำคัญต่อการยกระดับมาตรฐานการเลี้ยงกระบือแบบประณีต ทำให้ได้กระบือที่ไม่มีคุณภาพ การเจริญเติบโตต่ำ กระบือถูกแมลงดูดเลือดและพยาธิรบกวน หากได้รับการพัฒนายกระดับมาตรฐานการเลี้ยงกระบือแบบประณีต โดยเพิ่มองค์ความรู้ด้านระบบการผลิต การเลี้ยง และการจัดการฟาร์ม เช่น การเตรียมพืชอาหารสัตว์ การจัดการด้านสิ่งแวดล้อม การผสมพันธุ์สัตว์/การคัดเลือกและปรับปรุงพันธุ์ และการป้องกันโรค ก็จะสร้างความเชื่อมั่นต่อผู้สนใจ/ผู้บริโภค เพิ่มขีดความสามารถด้านการผลิตและการค้าได้มากขึ้น สอดคล้องกับสำนักงานมาตรฐานสินค้าเกษตรและอาหารแห่งชาติ (มกอช.) ที่เล็งเห็นความสำคัญนี้จึงจัดทำมาตรฐานสินค้าเกษตร เรื่อง การปฏิบัติทางการเกษตรที่ดีสำหรับฟาร์มกระบือเนื้อ และแนวปฏิบัติในการใช้มาตรฐานสินค้าเกษตรขึ้น เพื่อเป็นมาตรฐานที่จะช่วยควบคุมระบบการผลิตตั้งแต่ระดับฟาร์ม ซึ่งประกอบด้วยองค์ประกอบของฟาร์ม การจัดการฟาร์ม บุคลากร สุขภาพสัตว์ สวัสดิภาพสัตว์ สิ่งแวดล้อม และการบันทึกข้อมูล เพื่อให้ได้กระบือเนื้อที่มีสุขภาพดี และเหมาะสมในการนำไปใช้ผลิตเป็นอาหารที่ปลอดภัย สร้างความเชื่อมั่นต่อผู้บริโภค เพิ่มขีดความสามารถด้านการผลิตและการค้าได้มากขึ้น

**บทวิเคราะห์ / แนวคิด / ข้อเสนอ (แผนงาน / โครงการ) ที่ผู้ประเมินจะพัฒนางาน**

ปัญหาส่วนใหญ่ของเกษตรกรผู้เลี้ยงกระบือ คือ พื้นที่เลี้ยงกระบือไม่เพียงพอ ขาดความรู้ในการเลี้ยงกระบือที่ถูกต้อง กระบือป่วยตาย ซูบผอม ให้ลูกห่าง สุขภาพไม่ดี และขาดแรงงานในการเลี้ยง ทำให้เกษตรกรส่วนใหญ่เลิกเลี้ยง กรมปศุสัตว์จึงส่งเสริมให้เกษตรกรหันมาเลี้ยงกระบือแบบประณีต ที่มีองค์ประกอบสำคัญคือ มีคอกกระบือที่ได้มาตรฐานมีมุ่งตาข่ายพลาสติกป้องกันยุ่งและแมลงดูดเลือด มีรางใส่อาหาร มีอ่างน้ำสะอาด มีแปลงปลูกพืชอาหารสัตว์และระบบการจัดการแปลงหญ้าที่ดีรวมถึงการสำรองอาหารให้พียงพอ การมีแผนการผลิตและปรับปรุงพันธุ์กระบือ การจัดการระบบความปลอดภัยในการป้องกันโรคขั้นพื้นฐาน ซึ่งเป็นหลักประกันความเสี่ยงต่อการสูญเสียของกระบือ การจดบันทึกข้อมูลกิจกรรมที่เกิดจากการเลี้ยงกระบือ ทั้งนี้เกษตรกรสามารถบริหารการจัดเก็บรายได้จากมูลกระบืออย่างเป็นรูปธรรม ซึ่งแนวความคิดเกี่ยวกับการเลี้ยงกระบือแบบประณีตเป็นรูปแบบการจัดการฟาร์มสำหรับเกษตรกรรายย่อยที่เลี้ยงแม่พันธุ์กระบือ ภายใต้ระบบบริหารจัดการพื้นที่ อุปกรณ์ และเครื่องมือที่จำเป็นให้เหมาะสมกับแรงงาน เพื่อแก้ปัญหาพื้นที่ปล่อยเลี้ยงที่มีจำกัด และสามารถพัฒนาเข้าสู่ระบบมาตรฐานฟาร์มกระบือเนื้อในอนาคตได้ ทั้งนี้ เกษตรกรควรให้ความสำคัญต่อการเรียนรู้ในการยกระดับสมรรถนะขีดความสามารถในการเลี้ยงกระบือเพื่อสร้างมูลค่าของอาชีพการเลี้ยงกระบือให้เป็นที่ประจักษ์แก่สังคมเกิดการยอมรับและสามารถส่งผ่านอาชีพการเลี้ยงกระบือไปสู่เกษตรกรรุ่นใหม่ต่อไป ซึ่งในการศึกษานี้เพื่อศึกษาความรู้ของเกษตรกรต่อระบบการเลี้ยงกระบือแบบประณีต รวมถึงความพร้อมและความต้องการของเกษตรกรผู้เลี้ยงกระบือแปลงใหญ่ในจังหวัดอุทัยธานีสำหรับยกระดับการเลี้ยงกระบือแบบประณีตสู่ฟาร์มมาตรฐาน ตลอดจนปัญหา อุปสรรค และข้อเสนอแนะ โดยทำการศึกษาวิจัยเชิงสำรวจ เพื่อให้ได้แนวทางการส่งเสริม และพัฒนาเกษตรกรผู้เลี้ยงกระบือในจังหวัดอุทัยธานีให้ยั่งยืนต่อไป

วิธีการศึกษาความพร้อมของเกษตรกรผู้เลี้ยงกระบือในจังหวัดอุทัยธานีสำหรับการยกระดับการเลี้ยงกระบือแบบประณีตสู่ฟาร์มมาตรฐาน มีขั้นตอนการดำเนินงาน ดังนี้

* + - 1. กลุ่มตัวอย่างเกษตรกรสามาชิกกลุ่มผู้เลี้ยงกระบือแปลงใหญ่ของจังหวัดอุทัยธานี จำนวน 120 ราย
      2. เครื่องมือที่ใช้ในการศึกษาครั้งนี้ ใช้เครื่องมือแบบสัมภาษณ์ (interview schedule) เป็นเครื่องมือ ในการเก็บรวมรวมข้อมูล เพื่อตอบวัตถุประสงค์ของการศึกษา ให้ได้ข้อมูลถูกต้องครบถ้วน โดยแบ่งเนื้อหาของการสัมภาษณ์ออกเป็น 4 ส่วน ดังนี้

**ส่วนที่ 1** สภาพพื้นฐานทางด้านสังคม เศรษฐกิจ และสภาพการผลิตกระบือบางประการของเกษตรกร

**ส่วนที่ 2** ความรู้พื้นฐานของเกษตรกรต่อการยกระดับการเลี้ยงกระบือแบบประณีตสู่ฟาร์มมาตรฐาน

**ส่วนที่ 3** ความพร้อมของเกษตรกรผู้เลี้ยงกระบือต่อการยกระดับการเลี้ยงกระบือแบบประณีตสู่ฟาร์มมาตรฐาน

**ส่วนที่ 4** ปัญหา อุปสรรค และข้อเสนอแนะของเกษตรกรต่อการยกระดับการเลี้ยงกระบือแบบประณีตสู่ฟาร์มมาตรฐาน

* + - 1. การเก็บข้อมูลและการรวบรวม ใช้วิธีการสัมภาษณ์เกษตรกรผู้เลี้ยงกระบือ ในเวทีประชุมอบรมชี้แจงให้ความรู้ หรือดำเนินการพร้อมกิจกรรมการสำรวจสัตว์ของสำนักงานปศุสัตว์อำเภอ
      2. การวิเคราะห์และการรายงาน เมื่อทำการสำรวจความถูกต้องของข้อมูลตามแบบสัมภาษณ์ที่ได้แล้วนำมาลงรหัสเชิงปริมาณ โดยการให้ค่าเป็นตัวเลขทำการวิเคราะห์ด้วยโปรแกรมสำเร็จรูป ซึ่งข้อมูลประกอบด้วย

1. สถิติเชิงพรรณนา (Descriptive statistics) ใช้วิเคราะห์ข้อมูลลักษณะส่วนบุคคล สภาพพื้นฐานทางด้านสังคม เศรษฐกิจ และสภาพการผลิตกระบือบางประการของเกษตรกร ปัญหาและอุปสรรค ได้แก่ ค่าความถี่ (Frequency) ค่าร้อยละ (Percentage) ค่าเฉลี่ย (Mean) ค่าสูงสุด (Maximum) และค่าต่ำสุด (Minimum) ส่วนเบี่ยงเบนมาตรฐาน (Standard deviation)
2. ใช้ค่า Weight mean score ในการวิเคราะห์ความรู้พื้นฐานของเกษตรกร และความพร้อมของเกษตรกรผู้เลี้ยงกระบือแปลงใหญ่ในจังหวัดอุทัยธานีสำหรับยกระดับการเลี้ยงกระบือแบบประณีตสู่ฟาร์มมาตรฐาน

**ผลที่คาดว่าจะได้รับ**

1. ทำให้ทราบข้อมูลความพร้อมของเกษตรกรผู้เลี้ยงกระบือในจังหวัดอุทัยธานีสำหรับการยกระดับ การเลี้ยงกระบือแบบประณีตสู่ฟาร์มมาตรฐาน

2**.** ทำให้ทราบถึงแนวทางในการส่งเสริมและพัฒนาการเลี้ยงกระบือเพื่อให้มีความพร้อมต่อการยกระดับการเลี้ยงกระบือแบบประณีตสู่ฟาร์มมาตรฐาน

3. ทำให้เกษตรกรมีความรู้ความเข้าใจในการเลี้ยงกระบือแบบประณีต และสามารถพัฒนาเข้าสู่ระบบมาตรฐานฟาร์มกระบือเนื้อต่อไป

**ตัวชี้วัดความสำเร็จ**

1. **จำนวนเกษตรกรที่หันมา**เลี้ยงกระบือแบบประณีต**เพิ่มขึ้น**

2. **จำนวนเกษตรกร**มีความรู้ความเข้าใจในการเลี้ยงกระบือแบบประณีตเพิ่มขึ้น

|  |  |  |  |  |
| --- | --- | --- | --- | --- |
|  |  |  | ลงชื่อ | …………………………….……………… |
|  |  |  |  | (นางสาวเกษมสุข สุขเกษม) |
|  |  |  |  | ผู้เสนอแนวคิด |
|  |  |  |  | …………../…………………../………… |

## **การพิจารณาประเมินข้าราชการเพื่อคัดเลือกให้ส่งผลงานทางวิชาการ**

ชื่อ **นางสาวเกษมสุข สุขเกษม**

ตำแหน่ง **นักวิชาการสัตวบาลปฏิบัติการ** ตำแหน่งเลขที่ **4190**

ขอประเมินเพื่อแต่งตั้งให้ดำรงตำแหน่ง **นักวิชาการสัตวบาลชำนาญการ** ตำแหน่งเลขที่ **4190**

**กลุ่มส่งเสริมและพัฒนาการปศุสัตว์ สำนักงานปศุสัตว์จังหวัดอุทัยธานี กรมปศุสัตว์**

### **การพิจารณา (คะแนนเต็ม 100 คะแนน)**

1.ผลงาน/ผลการปฏิบัติงานย้อนหลัง 3 ปี 50 คะแนน ได้รับ …...................…คะแนน

2.ข้อเสนอแนวคิด/วิธีการเพื่อพัฒนางานหรือปรับปรุงให้มีประสิทธิภาพมากขึ้น

50 คะแนน ได้รับ …...................…คะแนน

**รวม …................…...คะแนน**

|  |  |  |  |  |
| --- | --- | --- | --- | --- |
|  |  |  | ลงชื่อ | …………………………………..……………… |
|  |  |  |  | (นายอภิชัย โพธิ์เจริญ) |
|  |  |  | ตำแหน่ง | สัตวแพทย์อาวุโส รักษาราชการแทน  ปศุสัตว์จังหวัดอุทัยธานี |
|  |  |  |  | …………../…………………../………… |

**หมายเหตุ** กรุณาให้ผู้บังคับบัญชาให้คะแนนโดยผู้ที่ผ่านการประเมินต้องได้รับคะแนนไม่ต่ำกว่า 80 คะแนน และให้ผู้บังคับบัญชาลงชื่อกำกับให้ครบถ้วน